open-index/open-wikipedia-markdown huggingface dataset:
Mangel

duimnael|Vergrote mangels

Die **mangels** is die area van die limfweefsel aan beide kante van die menslike keel. 'n Infeksie van die mangels word mangelontsteking genoem. In die algemeen word met "mangels" die palatiese mangels wat aan die agterkant van die keel gesien kan word, bedoel.

**Adenoïede** (neusmangels) is 'n massa limfkliere wat agter die nasale kanaal en aan die bo-kant van die keel geleë is. 

## Vergrote mangels 
Vergrote m**angels** is nie noodwendig ontsteek nie. Blote vergroting is selde of ooit 'n goeie rede vir die chirurgiese verwydering daarvan (tonselektomie). Trouens, die mangels is juis besig om doeltreffend te funksioneer en daarom swel dit op soos enige klier wat aktief 'n infeksie beveg. 

Die wit, kaasagtige materiaal wat soms in die voue van **mangels** is, word soms vir etter of chroniese ontsteking wanvoorgestel. Dit is egter 'n normale afskeiding van die mangels en skadeloos. Daar bestaan dus geen goeie rede om die mangels te verwyder nie.

## Waldeyer se ring 
Die **mangels**, **adenoïede** en 'n aantal kleiner limfkliere aan die basis van die tong, vorm Waldeyer se ring. Dit is 'n ring van beskermende weefsel wat as ’t ware voor die keelopening wag staan wat na die sensitiewe interne stelsels van die mens lei.

## Die nut van mangels 
Hierdie vraag word al baie jare gevra en selfs vandag is medici nog nie daaroor eens nie. Dit is egter taamlik seker dat die mangels organe is waardeur die liggaam hom teen infeksie beskerm. Die rede hiervoor is dat mangels limfosiete produseer en tussen die mond, wat vol bakterieë is aan die een kant, en die asemhalingsorgane en die spysverteringskanaal aan die ander kant, geleë is.

Die twee mangels, saam met soortgelyke kliere wat agter in die farinks geleë is, die sogenaamde adenoïede, asook ŉ aantal kleiner limfkliertjies aan die basis van die tong, vorm 'n ring van beskermende weefsels wat as Waldeyer se ring bekend staan.

## Adenoïede 
By kinders is die boonste en agterste dele van die keelholte gewoonlik bedek met 'n groot massa limfweefsel, wat die derde keelholtemangel vorm. Op 15-jarige leeftyd krimp hierdie mangel egter totdat dit heeltemal verdwyn. Die slymvliesagtige membraan wat die keelholte bedek, word dan weer heeltemal glad. Soms vergroot hierdie derde mangel egter vanweë die werking van ettervormende kieme en vorm 'n massa limfweefsel, wat in mediese taal as ŉ adenoïede bekend staan. 

Hierdie vergrote massa limfweefsel kan, indien dit groot omvang bereik, in 'n mate invloed op die asemhaling uitoefen deur die lugweg van die neus na die keelholte gedeeltelik te versper. Voorts kan dit ook die openinge van die Eustachiese buise wat van die oor na die keel loop, toedruk en sodoende ŉ middeloorontsteking in die hand werk. Gelukkig krimp die adenoïede in die meeste gevalle self wanneer die kind ouer word en hulle word dus selde of ooit alleen verwyder. Slegs wanneer ŉ mangeloperasie in ieder geval nodig is, word hulle saam verwyder.
## Sien ook 
* Adenoïede
* klier

## Bronnelys 
* Kennis, vol 2, bl. 332-333,
Avril Lavigne

**Avril Ramona Lavigne** (gebore 27 September 1984) is 'n Kanadese sangeres.

## Albums 
* *Let Go* (2002)
* *Under My Skin* (2004)
* *The Best Damn Thing* (2007)
* *Goodbye Lullaby* (2011)
* *Avril Lavigne* (2013)
* *Head Above Water* (2019)
* *Love Sux* (2022)

## Eksterne skakels 
* Amptelike webwerf
Monmouth, Oregon

**Monmouth** (uitgespreek /ˈmɒnməθ/) is 'n dorp in die weste van Oregon, in die Polk-distrik. 

## Demografie 
In 2000 het die dorp 'n bevolking van 7&nbsp;741 gehad: 85,67% wit, 0,92% swart of Afro-Amerikaans, 1,05% Amerikaanse inboorlinge, 2,04% Asiaties, 0,74 Pasifiese eilanders, 6,21% van ander rasse en 3,37% van twee of meer rasse. Spaans-Amerikaners of Latyns-Amerikaners van enige ras het 9,73% van die bevolking uitgemaak.
Banjarbaru

**Banjarbaru** (uitgespreek as Bandjar-baroe; Indonesies vir *nieuwe gemeenskap*) is 'n stad en lê in die provinsie Suid-Borneo in Indonesië.

## Buurte 
Die stad het 3 buurte/administratiewe distrikte (Indonesies: kecamatan):
* Banjarbaru
* Cempaka
* Landasan Ulin.
Lhokseumawe

**Lhokseumawe** is 'n stad en lê in die provinsie Atjeh in Indonesië op die eiland Sumatra. Die bevolking het 180&nbsp;200 getel in 2014.

## Buurte 
* Banda Sakti 11,24 km² 
* Blang Mangat 56,12 km² 
* Muara Dua 57,80 km² 
* Muara Satu 55,90 km² 

## Verwysings
Rugby League

duimnael|'n Aanvallende speler probeer om twee verdedigers te ontsnap

**Rugbyliga** of **Rugby League** is 'n kontakspansport wat met 'n rugbybal gespeel word deur twee spanne van dertien spelers op 'n reghoekige grasveld. Rugby league is een van die twee vorme van rugbyvoetbal (Rugby Union oftewel rugby, soos dit algemeen in Suid-Afrika bekend staan, is die ander vorm) en word deur baie as een van die fisies strafste vorme van enige spansport beskou.

Rugby league ontleen sy naam van die Rugby Football League wat in 1895 gestig is toe die Northern Rugby Football Union weggebreek het van die Engelse Rugby Football Union (RFU), hoofsaaklik oor argumente oor betalings aan spelers. Beide organisasies het die spel aanvanklik onder soortgelyke reëls gespeel totdat daar 'n skeuring van RFU-geaffilieerde klubs in Australië en Nieu-Seeland in 1907 en 1908 plaasgevind het en sogenaamde *rugby football leagues* daar gestig is. 

'n Veranderde stel reëls is hierna bekend gestel en 'n nuwe vorm van rugbyvoetbal is gebore. Die Northern Football Union het sy naam na die Northern Rugby Football League verander in 1922 en later ook van die *Northern* in die naam ontslae geraak. Sodoende het die sport self mettertyd ook die naam "rugby league" gekry. Oor die jare heen het die reëls van beide vorme van rugbyvoetbal merkbaar verander sodat rugby league en rugby union vandag twee duidelik onderskeibare sportsoorte is.

## Verwysings 
## Eksterne skakels 
*  Rugby League International Federation (RLIF) se amptelike webwerf
Georges-rivier

Die **Georges-rivier** is 'n rivier in die staat van Nieu-Suid-Wallis in Australië. Dit ontspring suidwes van Sydney naby die steenkool myndorp Appin en vloei dan in 'n noordelike rigting verby Campbelltown rofweg parallel met die hoof suidelike spoorlyn. By Liverpool draai die rivier oos en vloei verby woonbuurte soos East Hills, Lugarno, Bangor en Blakehurst voordat dit in Botanybaai uitmond naby Taren Point in die suidelike woonbuurte van Sydney.

[duimnael|links|Die Georges-rivier gesien vanaf [Illawong]]
Hoof vertakkinge sluit in Cabramatta Creek, Prospect Creek, Salt Pan Creek en die Woronora-rivier. Die Georges-rivier is gewild vir ontspanningsaktiwiteite soos waterski en swem. Die oewers van die rivier in die laagliggende gedeeltes word gekenmerk deur breë inlate en kronkelinge langs steil sandsteenriwwe en eskarpe waarvan baie bebou is met duur en luukse woonhuise.

Die Georges-rivier het ook verskeie kunsmatige mere in die woonbuurt van Chipping Norton naby Liverpool. Hierdie mere staan bekend as die Chipping Norton Lakes en is die produk van sand- en klipwerke van die twintigste eeu. Die mere is nou gewild vir watersport en ontspanning vir die inwoners van die suidwestelike woonbuurte van Sydney.

'n Studam is oor die rivier gebou naby die Liverpool spoorweghalte in die negentiende eeu. Die Liverpool studam vorm nou die boonste getygrens waar die laaste soutwater in die Georges-rivier gevind word.

Brûe oor die Georges-rivier sluit in: Captain Cook brug (wat Sans Souci met Taren Point verbind), Tom Uglys brug (wat Blakehurst met Sylvania verbind) en Alfords Point brug (wat Padstow Heights met Alfords Point verbind).

## Geskiedenis 
Die Georges-rivier is vernoem na Koning George III van die Verenigde Koninkryk deur Goewerneur Arthur Phillip.

## Hengel 
Die Georges-rivier is 'n gewilde gebied vir hengelaars. Verskeie spesies vis word in die rivier aangetref (blinkvis, wyting, geelstert, joodvis en platkop). Daar is ook verskeie oesterplase in die rivier. Die bolope van die Georges-rivier het volop baars tydens die somermaande wat in die wintermaande afstroom migreer na die soutwater om te broei. Afvalwater wat in die rivier invloei word versigtig beheer om die rivier se habitat te bewaar.

## Verwysings
Daugava

Die **Daugava-rivier** (Belarussies: Дзвіна, *Dzwina*; Russies: Западная Двина, *Sapadnaja Dwina*; Duits: *Düna*) is die beduidendste rivier in die Baltiese lande met 'n lengte van 1&nbsp;020 kilometer. Die Russiese naam *Sapadnaja Dwina* beteken letterlik "Westelike Dwina" ter onderskeiding van 'n rivier met dieselfde naam, die Noordelike Dwina.

Die Daugava vloei oor 'n lengte van 347 kilometer vanuit Krāslava tot by sy monding in die Oossee deur Letland en vorm hier ook die grens tussen die Suid-Letlandse landskappe Zemgale en Latgale (Letgallen) en die historiese Lyfland.

## Geskiedenis 
[duimnael|links|250px|Die Daugava in die geskiedkundige gewes [Letgallen, Letland]]
Die Daugava het vroeër deel uitgemaak van die handelspaaie na Bisantium (Konstantinopel). Nadat die rivier as waterweg minder beduidend geword het, is dit - veral gedurende die Sowjet-tydperk - vir watervoorsiening en hidroëlektriese kragopwekking gebruik. Tussen Riga en Daugavpils het 'n aantal damme en waterkragsentrales ontstaan.

Die rivierlandskap langs die Daugava is deur die Sowjet-owerhede ingrypend verander, en riviervalleie, waardeur die Daugava gekronkel het, is oorstroom en in 'n reeks groot damme omgeskep waarin beduidende ou nedersettings en watervalle onherroeplik verdwyn het. Die bouvalle van Middeleeuse kastele, wat vroeër op bergspitse langs die rivier opgerig is, is tans op eilande geleë.

Die rivierloop word eers in Jēkabpils nouer. Stroomaf van die stad vloei die Daugava in nege kronkels deur 'n riviervallei. Perderitte langs die suidelike Daugava-oewer het intussen 'n gewilde toeriste-aktiwiteit geword.
Taren Point

**Taren Point** is 'n woonbuurt in die suide van Sydney in die deelstaat Nieu-Suid-Wallis in Australië. Taren Point is sowat 20&nbsp;km suid van Sydney se sentrale sakekern geleë in die plaaslike regeringsgebied van die Sutherland Shire.

Taren Point is 'n klein woonbuurt wat omring word deur die woonbuurte van Sylvania Waters en Caringbah. Taren Point is op die skiereiland waar die Captain Cook-brug die Georges-rivier oorsteek na Sans Souci in die St George gebied.

Die Taren Point buurt bevat 'n mengsel van woon-, sake- en nywerheidsgebiede. Die woongebied is langs die oewer van die Georges-rivier geleë waar dit uitmond in Botanybaai. Die meeste sake- en nywerheidsgebiede is rondom Taren Point Road geleë en aan die ooste in Woolooware Bay se rigting.

## Eksterne skakels
Gevlekte ooruil

Die **gevlekte ooruil** is 'n roofvoël van mediumgrootte met die kenmerkende "ore" van 'n ooruil en groot, geel oë. Hulle is die kleinste van die tien ooruilspesies (genus *Bubo*). In Suider-Afrika is dit die mees algemene groot uil, en dit word in 'n wye verskeidenheid van habitatte aangetref. Hulle het goed by die mens aangepas en word algemeen in beboude gebiede en in menslike nedersettings gesien.

## Algemene beskrywing 
### Identifikasie 
Hierdie spesie is van mediumgrootte met die kenmerkende "ore" van ooruile. In werklikheid is dit verepluise wat so regop staan – die uil se ore is onder die verekleed bedek en laer af langs die kop. Hulle word tussen 43 en 47&nbsp;cm hoog en kan tot 700&nbsp;g weeg. Die mannetjie is effens groter as die wyfie, verder is daar geen geslagsdimorfie nie. Die bek en neusvrat is swart en die vere op hulle bene is wit, terwyl die pote grysbruin is.

### Dieet en gewoontes 
Prooi word gevang as die uil naasteby geruisloos van sy sitplek sweef (hulle vere is spesiaal aangepas om byna geruisloos te kan vlieg), maar hulle sal ook op die grond rondloop om prooi te vang. Gevlekte ooruile vreet 'n baie groot verskeidenheid van prooi – tot soveel as 60 verskillende prooispesies is al opgeteken. Hulle vreet hase, nagapies, valkies, fisante, vrugtevlermuise, insekte en spinnekoppe, slakke, krappe en duisendpote. Hulle sal ook slange vang, molle vreet, motte, dooie vis, aas en dit is selfs moontlik dat hulle kannibalisties kan wees deur hulle eie soort wat in die pad doodgery is, te vreet. Dit is soortgelyk aan dié van die Kaapse ooruil, waarvan die intonasie egter verskil. Daar word ook met die snawel geklap as 'n bedreiging gewaar word. Bedags is hulle stil terwyl hulle 'n veilige rusplaas opsoek.

## Verspreiding en habitat 
Hierdie spesie kom wydverspreid voor in Afrika suid van die Sahara, uitgesonderd in die digste beboste gebiede en die droogste woestyndele. Hulle kom ook voor op die Arabiese Skiereiland. Noord van die ewenaar word die nominale subspesie vervang met die subspesie *Bubo africanus cinerascens*, Hulle word dikwels snags op paaie doodgery.

## Ander name 
[duimnael|regs|In die [Nasionale Dieretuin van Suid-Afrika|Nasionale Dieretuin, Pretoria]]
* Duits: Fleckenuhu
* Engels: Spotted eagle-owl
* Sotho: leRivise
* Xhosa: isiHuluhulu
* Zoeloe: isiKova
* Wetenskaplike naam: *Bubo africanus* - "Bubo" (Latyn) is waarskynlik 'n klanknabootsende naam en "africanus" (Lat.) dui daarop dat hierdie uil "van Afrika" is.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings 
## Eksterne skakels 
* Globale verspreiding Avibase verspreidingskaart van spesie
* Suider-Afrikaanse verspreiding SAVAP2 verspreidingskaart
Kaapse ooruil

Die **Kaapse ooruil** (*Bubo capensis*) is 'n uilspesie in die Strigidae familie. Dit word gevind in Eritrea, Ethiopië, Kenia, Lesotho, Malawi, Mosambiek, Namibië, Suid-Afrika, Eswatini, Tanzanië, en Zimbabwe. Die uil is 'n skaars standvoël wat in rotsagtige en bergagtige terrein leef; vanaf seevlak tot op hoogtes van 3 000 meter. In Engels staan die uil bekend as die *Cape Eagle-Owl*.

## Identifikasie 
Die uil is 48 tot 54&nbsp;cm lank en weeg 910 tot 1 400 gram. Die uil word maklik met die gevlekte ooruil verwar. Laasgenoemde is egter kleiner. Die Kaapse ooruil het swart en kastaiingsbruin vlekke op die bors en duidelike, breë dwarsstrepe oor die pens en sye.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings 
## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Reuse-ooruil

Die **reuse-ooruil** (*Bubo lacteus*) (ook bekend as **Verreaux se ooruil**) is 'n lid van die familie Strigidae en is die grootste uilspesie in Afrika. Hierdie uil word gereken as die wêreld se derde grootste uil, naas Blakiston se visuil en die Eurasiese ooruil.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings
Skopsuil

Die **skopsuil** (*Otus senegalensis*) is 'n klein uil inheems tot Sub-Sahara Afrika.

## Identifikasie 
Die skopsuil het 'n unieke "prrrp" roep wat elke 5 sekondes herhaal word.

## Verspreiding 
Die skopsuil kom wyd verspreid voor oor Suid-Afrika in savanne en bosveldgebiede. Verspreiding word verder aangetref noord vanaf Suid-Afrika tot in Angola, Zambië, die suide van die D.R. Kongo, Oos-Afrika en Ethiopië suid van die Sahara, tot in Wes-Afrika.

## Bron 
African Scops Owl: Atlas of South-African Birds

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name
Inkubasie

**Inkubasie** is 'n vakterm uit die biologie wat verwys na 'n tydperk van ontwikkeling by voëls en ander organismes soos bakterieë.

## Inkubasie by voëls 
duimnael|regs|Hennetjie besig om te broei

In die voëlryk verwys "inkubasie" na die tydperk wat die volwasse voël op die eiers broei/dit warm hou en waarin die embrio ontwikkel totdat dit gereed is om die dop van binne oop te breek en buite die eier te leef.

Die tydsduur van inkubasie hang hoofsaaklik af van twee faktore – die grootte van die eier en die tempo waarteen die embrio ontwikkel.  Vir 'n volle broeisel word die tyd van inkubasie bepaal vanaf die dag waarop die laaste eier gelê is tot die dag waarop laaste eier uitbroei.  Oor die algemeen geld die volgende reël:  Hoe groter die eier, hoe langer is die tyd van inkubasie.

Verder bepaal die ligging van die nes en die struktuur van die nes ook hoe lank inkubasie sal duur.  Vir eiers in toe neste en weggesteekte neste is die inkubasietyd langer, maar in oop en blootgestelde neste is dit weer korter.  Voëls wat op die grond nesmaak het dus oor die algemeen 'n korter inkubasietyd as voëls waarvan die neste in bome of bo grondvlak is.

## Verwysings
Tangerang

**Tangerang** is 'n stad en lê in die provinsie Banten in Indonesië op die eiland Java. Tangerang is net noord van Suid-Tangerang in die Metropolitaanse Hoofstadgebied van Djakarta geleë.

## Buurte 
Tangerang het 13 Buurte/administratiewe Distrikte (Indonesies: *kecamatan*):
* Batuceper
* Benda
* Cibodas
* Ciledug
* Cipondoh
* Jatiuwung
* Karangtengah
* Karawaci
* Larangan
* Neglasari
* Periuk
* Pinang
* Tangerang
Balikpapan

**Balikpapan** is 'n stad geleë in die provinsie Oos-Borneo in Indonesië.

## Vervoer 
duimnael|Sepinggan Internasionale Lughawe

Balikpapan het 'n lughawe *Sepinggan Internasionale Lughawe*.

## Buurte 
duimnael

Balikpapan het 6 buurte/distrikte (Indonesies: *kacamatan*)
* Balikpapan Timur (Oos)
* Balikpapan Barat (Wes)
* Balikpapan Utara (Noord)
* Balikpapan Tengah (Sentraal)
* Balikpapan Selatan (Suid)
* Balikpapan Kota (Dorp)

## Susterstede 
*  Kota Kinabalu, Sabah, Maleisië
*  Sapporo, Hokkaido, Japan
Teefoorlog

Die **Teefoorlog** of **Soeka-oorlog** (Russies: сучья война, *soetsjija woina*) het tussen 1945 en om en by die dood van Josef Stalin in 1953 in die Sowjet-tronke en die strafkampstelsel, die Goelag, plaasgevind.

Die Russiese woord *soeka* (letterlik "teef") het ’n baie negatiewer betekenis as in Afrikaans, veral in die tronke en kampe van die Sowjetunie, waar dit gedui het op ’n gevangene wat met die owerhede saamwerk, of " ’n teef geword het" (ссучился). ’n *Soeka* het ’n miserabele lewe in die tronk gehad. Binne die gevangenestelsel was daar ’n historiese en sosiale struktuur wat sedert die tye van die tsare bestaan het. Misdadigers het bekend gestaan as *wori w zakone* (воры в законе) of "diewe volgens die wet". Hulle moes hou by sekere reëls binne die tronk- of strafkampstelsel. Een van die belangrikste reëls was dat ’n gevangene nie met die tsaristiese en later Sowjet-regering mag saamwerk nie. Dit het ingesluit ooreenkomste aangaan, klik of iemand verraai.

Tydens die Tweede Wêreldoorlog het Stalin aan baie gevangenes ’n aanbod gemaak dat hul vonnisse verkort sou word as hulle in die oorlog veg. Met hul terugkeer na die tronk of die Goelag het hulle hulle egter heel onder aan die gevangene-hiërargie bevind. Om te oorleef het baie met die tronkamptenare saamgewerk en in ruil daarvoor beter werk gekry.

Gevegte het uitgebreek tussen die *soeki* en die gevangenes wat getrou gebly het aan die wette van die diewe. Talle het in die gevegte gesterf terwyl die owerhede hulle blind gehou het. Een van die redes hiervoor was dat die tronke en kampe oorvol was en die honderde gevangenes wat na bewering dood is, het die las op die stelsel verlig.

## Sien ook 
* Russiese mafia

## Verwysings 
## Bronne 
* Александр Сидоров (2005) "Воры против сук. Подлинная история воровского братства, 1941-1991", 
* Anton Antonov-Ovseenko, *Enemy of the people*, Moskou. Intellekt, 1996, Seksie "Bitch War" , teks aanlyn op die Sakharov-sentrum se webtuiste

## Notas 
: *Hierdie artikel is merendeels vertaal vanaf die Engelse Wikipedia-artikel :en:Bitch Wars*
Leeu (dubbelsinnig)

'n Leeu is 'n soogdier van die familie Felidae, maar kan ook na enige van die volgende verwys:

In **sport**:
* Britse en Ierse Leeus, 'n internasionale rugbyspan wat bestaan uit 'n keuring van die beste spelers van Engeland, Skotland, Ierland en Wallis.
* Goue Leeus, 'n rugbyspan in Johannesburg, Suid-Afrika.

In **sterrekunde**:
* Leeu (sterreteken), sterrebeeld in die noordelike hemelruim.

Ander:
* Leeu, 'n kleur wat die gemiddelde pelskleur van 'n leeu verteenwoordig.
White Lies

duimnael|regs|250px|White Lies op die Reading-musiekfees. 23 Augustus 2008.
duimnael|regs|250px|Die voorsanger, Harry McVeigh.

**White Lies** is 'n Engelse musiekgroep wat in Ealing, Wes-Londen (VK) onder die naam Fear of Flying tot stand gekom het. Die groep word deur lede Harry McVeigh (op voorsang en kitaar), Charles Cave (op baskitaar en agtergrondsang), en Jack Lawrence-Brown (op tromme) opgemaak. Tydens lewendige optredes word die groep deur Tommy Bowen (op sintetiese klavier) aangevul.

Die naam White Lies is in Oktober 2007 aangeneem terwyl die groep 'n genreverskuiwing ondergaan het. Nadat hulle hul eerste optrede met vyf maande uitgestel het om media-aandag op te bou, het hulle enkele dae ná hul debuut 'n platekontrak met Fiction Records onderteken. Die vrystelling van die enkelspelers "Unfinished Business" en "Death" het tot musiektoere en verskynings by feeste in die Verenigde Koninkryk en in Noord-Amerika gelei, insluitende 'n nuusmakende optrede by BBC Radio 1 se Radio 1's Big Weekend (Afrikaans: *Groot Naweek*) en 'n plek op die NME-toekenningsmusiektoer van 2009. Verdere enkelspelers "To Lose My Life" en "Farewell to the Fairground" het tot verdere media-aandag en die groep se eerste wêreldwye musiektoer gelei. Met die vrystelling van hul debuutalbum *To Lose My Life* het White Lies die eerste Britse handeling geword om in 2008 'n nommer-een plek op die albumtrefferlyste te behaal.

Deur die media is White Lies se musikale styl al as donker dog opheffend beskryf en word hulle met Joy Division, Editors en Interpol vergelyk.

## Verwysings 
## Eksterne skakels 
* Amptelike webwerf 
* MySpace-profiel 
* Onderhoud op exclaim.ca  
* Onderhoud op Truth Explosion 
* 'n Artikel op Big Apple Music Scene  
* 'n Artikel op Virgin Music
Tan Son Nhat Internasionale Lughawe

duimnael|links|Tan Son Nhat Internasionale Lughawe: inweeg-toonbanke
[duimnael|links|Die Tan Son Nhat Internasionale Lughawe - [Ho Chi Minh Stad.]]
Die **Tan Son Nhat Internasionale Lughawe** (Viëtnamees: *Sân bay Quốc tế Tân Sơn Nhất*) (IATA: **SGN**, ICAO: **VVTS**) is 'n groot lughawe naby Ho Chi Minh Stad, Viëtnam en is die belangrikste lughawe vir binnelandse en buitelandse vlugte in Viëtnam. Die lughawe is die grootste op die skiereiland van Viëtnam, en het in 2019 meer as 41&nbsp;miljoen reisigers hanteer.

## Verwysings 
## Eksterne skakels
Yskap

regs|duimnael|250px|Satellietfoto van die Antarktiese yskap.
'n **Yskap** is 'n koepelvormige, aaneengeslote ysmassa met 'n groot omvang. Yskappe word van gletsers onderskei deurdat eersgenoemde bo-op die landskap lê en in prinsiep nie deur topografie beperk word nie. Daar is twee groot yskappe op die aarde, met name die Groenlandyskap en die Antarktiese yskap. Daar is ook 'n aantal kleiner yskappe, soos die Vatnajökull op Ysland, die Hardangerjøkulen in Noorweë en die Agassiz-yskap op Ellesmere-eiland in Arktiese Kananda.
Kepler se wette

duimnael|Illustrasie van Kepler se wette: (1) die wentelbane is ellipse, met brandpunte  *F*1 en *F*2 vir die eerste planeet, *F*1 en *F*3 vir die tweede planeet. Die son word by 'n brandpunt *F*1 geplaas. (2) Die twee gearseerde dele *A*1 en *A*2 het dieselfde oppervlakte en die tyd wat dit planeet 1 neem om segment *A*1 te dek, is gelyk aan die tyd wat dit neem om segment *A*2 te dek. (3) Die omwentelingstyd vir planeet 1 en planeet 2 het 'n verhouding van *a*13/2&nbsp;:&nbsp;*a*23/2. 
**Kepler se wette** is drie sterrekundige wette wat die beweging van die planete beskryf. 

#"Die wentelbaan van elke planeet is 'n ellips, met die son by 'n brandpunt."
#"Die lyn wat die planeet met die son verbind (die voerstraal) bestryk in 'n gelyke tyd 'n gelyke oppervlakte."
#"Die kwadrate van die omlooptye van planete staan in verhouding tot die derde mag van hul afstand van die son."

Die wette is deur die Duitse wiskundige en sterrekundige Johannes Kepler (1571 - 1630) ontdek. Kepler het gewerk met die waarnemings van die sterrekundige Tycho Brahe en het rond 1605 opgemerk dat Brahe se waarnemings van die planete se posisies hierdie relatief eenvoudige wiskundige wette volg.

duimnael|links|Illustrasie van die verband tussen wentelstraal en wentelperiode
Kepler se wette het die Aristoteliaanse en Ptolemeïese sterrekunde en fisika in twyfel getrek. Sy stelling dat die aarde in beweging is, sy gebruik van ellipse eerder as episiklusse en sy bewyse dat die planete se spoed wissel, het sterrekunde en fisika totaal verander. Byna 'n eeu later was dit vir Isaac Newton moontlik om Kepler se wette van Newton se eie bewegingswette en swaartekragwet af te lei, deur gebruik te maak van klassieke Euklidiese meetkunde.

Tans word Kepler se wette gebruik om die benaderde wentelbane van kunsmatige satelliete te bereken, asook dié van liggame om die son waarvan Kepler self nie bewus was nie (soos die buitenste planete en kleiner asteroïdes). Die wette is van toepassing waar enige klein liggaam 'n groter, relatief massiewe liggaam omwentel, alhoewel die effekte van atmosferiese weerstand, relatiwiteit en ander naburige liggame veroorsaak dat die resultate nie akkuraat genoeg is vir 'n spesifieke doel nie.

'n Animasie om Keppler se wette volg hieronder. In beide illustrasies verteenwoordig die geel kolletjie die sentrale liggaam (gewoonlik die son) en die blou kolletjie die wentelende liggaam (gewoonlik 'n planeet). Die rooi lyn draai om die sentrale liggaam met 'n konstante hoeksnelheid terwyl die swart lyn die hoeksnelheid van die wentelende liggaam toon. In die illustrasie aan die linkerkant is die eksentrisiteit van die wentelbaan nul. Dit lei daartoe dat die wentelende liggaam 'n konstante hoeksnelheid het. In die regterhandse illustrasie is die eksentrisiteit hoog (0,8) en dit kan redelik duidelik gesien word dat die swart lyn se hoeksnelheid veranderlik is.
Snoepwinkel

duimnael|regs|300px|'n Snoepwinkel in België.

'n **Snoepwinkel** of **snoepie** is 'n winkel waarin daar lekkergoed en koeldrank en soms ander lekkernye of voedselitems verkoop word soos sjokolade, roomys, skyfies, worsbroodjies, pasteie, ens. 

## Snoepwinkels by skole 
Baie skole het snoepwinkels. Die hoofdoel van die snoepies is om 'n diens aan leerders en ouers te bied, maar kan ook help om skoolfondse aan te vul. Snoepwinkels by skole het meestal vasgestelde ure en is gewoonlik oop tydens pouses. Sommige snoepies word ook voor en na skool bedryf. Dit is belangrik dat snoepies by skole voedsame kos verkoop wat die kinders se ontwikkelende breine en liggame ondersteun. Sommige ouers en voogde kan aan hul kinders geld gee om nou en dan kos by die snoepie aan te skaf, terwyl ander ouers van kinders verwag om hulle eie sakgeld vir die doel te gebruik.
Bruce Anderson

**Bruce Anderson** was 'n bekende bariton, operaregisseur en akteur wat in Engeland gebore is, maar later in Suid-Afrika gewoon en gewerk het.

Anderson is op 4 September 1905 in Southport, Lancashire, Engeland gebore. Hy het onderrig ontvang by St. Paul's School in Londen en danksy 'n beurs musiek gestudeer by die Royal Academy of Music onder Thomas Meux vanaf 1924 tot 1927. Hy het hierna ook verder gestudeer en sy debuut gemaak in *Madama Butterfly*, by die Teatro Duse in Milaan. Hy het 'n uitgebreide sangloopbaan geniet in beide Italië en Engeland en het vir verskillende operageselskappe en vir uitsaaikorporasies gesing, asook in Noel Coward se *Bitter Sweet (New York)*. In 1936 was hy deel van 'n geselskap wat deur Suid-Afrika getoer het met die stuk *White Horse Inn*. In 1937 het hy permanent na Suid-Afrika teruggekeer.

Met sy terugkoms het hy by die SAUK aangesluit en homself gevestig as die regisseur van radio-operaproduksies en ook as 'n solo- en operasanger. Hy het ook in 1938 met John Connell en dié se *Music Fortnights* saamgewerk, maar homself tot die operadeel beperk.

Met die uitbreek van die Tweede Wêreldoorlog het hy by die Eerste Suid-Afrikaanse Brigade aangesluit en is later na die mobiele opname-eenheid verplaas. Met sy deelname daar het hy die eerste Suid-Afrikaner geword wat 'n OBE vir sy dienste as oorlogskorrespondent ontvang het. Ná die oorlog het hy van 1945 tot 1947 in Rome vertoef, waar hy deel van die personeel van die Suid-Afrikaanse ambassade was. In dié tyd het hy sy operaloopbaan in Rome voortgesit.

Anderson het in 1947 weer na Suid-Afrika teruggekeer, waar hy die operasangeres Margaret Roux se pos as sangonderwyser oorgeneem het en in Connell se operas deelgeneem het as sanger en spelleier. In die vyftigerjare was hy aktief as sangonderwyser en as sanger-regisseur van 'n verskeidenheid operas, waaronder *Die Fledermaus*, *Tannhäuser* en *Aïda* (1949), en *Faust* en *Pagliacci* (1950) en regisseur van Gianni Schicchi (1958). Hy was ook bedrywig in die stigting van 'n nasionale operageselskap, die National Opera Company, en was een van die lede op die komitee van die National Operal Association, wat in 1955 deur Alexander Rota gestig is.

Naas sy operaloopbaan het hy ook bekendheid verwerf as akteur in verskeie teater opvoerings en het die hoofrol vertolk in die verfilming van Alan Paton se *Cry the Beloved Country*.

Hy was getroud met die violis Erica Jolley, wat ook in Londen gestudeer het en ná 1937 vir baie jare in die SAUK Orkes gespeel het.

## Filmografie 
* *Two Thousand Weeks*, 1969 as Rex Stapleton
* Paul Krüger, 1956 as Lord Milner
* *By an African Camp Fire* (TV-reeks), 1955
* Cry, the Beloved Country, 1951 as Frank Smith, boer en vriend van James Jarvis

## Bronnelys 
* *Bruce Anderson* in Wêreldspektrum, volume 1. 1983 Ensiklopedie Afrikana: (EDMS) BPK.
* Malan, J.P. (1986). *South African Music Encyclopedia*. Vol. 1. . (Uittreksel hier beskikbaar)
Anton Anreith

duimnael|Katbalkon by die Kasteel
duimnael|Cloete-kelder by Groot Constantia

**Anton Anreith** (11 Junie 1754 – 4 Maart 1822) was 'n Duitsgebore beeldhouer en een van die eerste belangrike beeldhouers wat in Suid-Afrika werksaam was. Hy het in verskeie media gewerk en is veral bekend vir sy houtgekerfde preekstoele. Sy houtsnee- en beeldhouwerke word vandag onder Suid-Afrika se kosbaarste kultuurbesittings gereken en toon kenmerkende sierlike lyne uit die barokstyl.

Anreith is in Duitsland gebore en het daar in Freiburg in kuns gestudeer. Hy was ook in diens van die Verenigde Oos-Indiese Kompanjie en is in sy hoedanigheid as soldaat van die VOC in 1777 na die Kaap gestuur. In Suid-Afrika het hy egter sy kunsloopbaan hervat en as skrynwerker begin werk. Van sy eerste opdragte was vir die Lutherse Kerk in Kaapstad, waar hy die houtsnywerk aan die preekstoel, orrelraam en koorlessenaar gedoen het. Die werke het aandag getrek en in 1786 is hy as die VOC se amptelike beeldhouer aangestel.

In diens van die V.O.C. het hy ook verskeie beeldhouwerke vir die Kasteel de Goede Hoop geskep en nou saamgewerk met die beroemde argitek Louis Thibault (Anreith het die versieringswerk aangebring aan geboue wat Thibault ontwerp het). Van sy ander werke sluit in die gewel by die Cloete-wynkelder by Groot Constantia en die preekstoel van die Groote Kerk in Kaapstad.

## Fotogalery 

Lêer:Groote Kerk Pulpit-001.JPG|Kansel van die Groote Kerk
Lêer:Kaapstad1.JPG|Kansel van die Lutherse Kerk in Kaapstad
Lêer:Lioness Gateway, Company's Garden.jpg|Leeuepoort langs die Goewermentslaan in die Kompanjiestuin
Lêer:Martin Melck House, Strand Street.jpg|Martin Melck-huis in Strandstraat
Lêer:Koopmans-de Wet House Nov 2011.jpg|Koopmans-de Wet-huis, Kaapstad
Lêer:Saasveld House.jpg|Saasveld, Kaapstad
Lêer:Teak Fanlight Rust en Vreugd.jpg|'n Bolig van Rust-en-Vreugd, Kaapstad

## Bronnelys 
* *Anton Anreith* in Wêreldspektrum, volume 2. 1983 Ensiklopedie Afrikana: (EDMS) BPK.
* C. Bosdari: ''Anton Anreith. Africa's First Sculptor.* Cape Town, A.A. Balkema, 1954
* Johannes Meintjes: *Anton Anreith. Sculptor 1754–1822''. Cape Town, Juta and Co, Cape Town, 1951

## Eksterne skakels
Europa-toring

Die **Europa-toring** (Litaus: *Europos bokštas*) in die Litause hoofstad Vilnius is met 33 verdiepings en 'n hoogte van 148 meter tans die hoogste wolkekrabber in die Baltiese lande. Die gebou is volgens 'n ontwerp van die plaaslike argitekteburo *Audrius Ambrasas Architects Company* vanaf die jaar 2002 as deel van die kantoor- en winkelkompleks *Europa Square* (*Europos aikštė*) in Šnipiškės, die nuwe sakesentrum van Vilnius, opgerig en op 1 Mei 2004 tydens die feesvierings ter geleentheid van Litaue se toetreding tot die Europese Unie amptelik ingewy.

Die projek was aanvanklik vanweë sy hoogte omstrede – kritici het daarop gewys dat die wolkekrabber die stadshorison van Vilnius se historiese stadskern dramaties sou verander, veral nadat die oorspronklike ontwerp gewysig en drie bykomende verdiepings by die gebou gevoeg is. Tans maak die Europa-toring, wat in 2004 as een van die beste nuwe wolkekrabbers vir die *Emporis Skyscraper Award* genomineer is, deel uit van 'n reeks wolkekrabbers wat die nuwe stadshorison van Vilnius vorm. Die uitkykplatform op die 31ste verdieping is op Sondae gratis toeganklik vir die publiek.

## Verwysings 
## Eksterne skakels
Tucson

**Tucson** (uitgespreek /ˈtuːsɒn/) is 'n stad in die suide van die Amerikaanse deelstaat Arizona. Die stad is in 1775 gestig en het 'n bevolking van omtrent 525&nbsp;529 in 2008 gehad. Een van die stad se byname is *The Old Pueblo*.

## Geografie 
Tucson lê in die suide van Arizona, in die suidweste van die VSA, 98 km noord van die Meksikaanse grens en 188 km suidoos van Phoenix, die hoofstad van Arizona. Tucson is 728 meter (2&nbsp;389 voet) bo seevlak.

## Demografie 
In 2000 het die stad 'n bevolking van 486&nbsp;699 gehad: 70,15% wit, 4,33% swart of Afro-Amerikaans, 2,27% Amerikaanse inboorlinge, 2,46% Asiaties, 0,16% Pasifiese eilanders, 16,85% van ander rasse en 3,79% van twee of meer rasse. Spaans-Amerikaners of Latyns-Amerikaners van enige ras het 35,72% van die bevolking uitgemaak.

## Susterstede 
* 21px Almaty, Kasakstan
* 21px Ciudad Obregón, Meksiko
* 21px Guadalajara, Meksiko
* 21px Liupanshui, Volksrepubliek China
* 21px Nouakchott, Mauritanië
* 21px Pécs, Hongarye
* 21px Segovia, Spanje
* 21px Sulaymaniyah, Irak
* 21px Taichung, Taiwan (Republiek China)
* 21px Trikala, Griekeland
Wladimir Zjirinofski

**Wladimir Wolfowitsj Zjirinofski** (gebore Eidelsjtein; Russies: Владимир Вольфович Жириновский; ook **Zjirik** genoem; Alma-Ata, Kazachstanse SSR, Sowjetunie; 25 April 1946 - 6 April 2022) was ’n Russiese politikus, kolonel van die Russiese weermag en die stigter en leier van die regse populistiese LDPR. Dié party was slegs die tweede geregistreerde politieke party in Rusland en dus die eerste amptelike opposisieparty. Voor Zjirinofski in 1993 die politiek betree het, het hy by die groot uitgewer Mir gewerk.

## Agtergrond 
Nadat Rusland ’n demokrasie geword het, het hy en sy party dikwels die nuus gehaal. Hy het dikwels verregaande uitlatings gemaak. So wou hy die ou Sowjetrepublieke weer by sy Groot-Rusland voeg, kernwapens teen die land se vyande gebruik en kernafval in Duitsland en die Baltiese lande stort. Hy is ook bekend vir sy woede-uitbarstings. Hy het onder meer die nuus gehaal nadat hy ’n vroulike parlementslid aan haar hare getrek het en die hervormingsgesinde oudpremier Boris Nemtsof tydens ’n televisiedebat met appelsap gegooi het

## Beeld oorsee 
Die feit dat Zjirinofski van sy pa se kant van Joodse afkoms is, het hom nie gekeer om ’n paar antisemitiese opmerkings te maak nie. Ná omstrede uitlatings oor Kazachstan is hy in 2005 deur die Kazachse regering tot persona non grata verklaar. Ná omstrede uitlatinge oor die Oekraïne tydens die Russies-Oekraïense gaskonflik in 2006 is hy in dié jaar ook in die Oekraïne tot persona non grata verklaar, maar dit is in 2007 teruggetrek. Zjirinofski is ook al uit Bulgarye gesit en Duitsland het hom al toegang geweier.

In die Weste was hy beskou as ’n politieke meeloper van die regering en nie juis ernstig opgeneem nie. Hy was dikwels beskryf as 'n fascis of nar.

## Beeld in Rusland 
250px|links|duimnael|Wladimir Zjirinofski en Wladimir Poetin in 2000.
Ondanks sy manewales stem miljoene Russe met elke verkiesing vir hom. Hy het ’n reputasie opgebou as ’n luidrugtige populis wat namens die Russiese volk praat, selfs al sê hy baie goed wat mense nie wil hoor nie.

In 2000 en 2008 was hy ook ’n kandidaat en het hy sy volgelinge ’n polisiestaat beloof. Sy vorige verkiesingsbeloftes was gratis wodka en onderklere.

## Afsterwe 
Op 6 April 2022 het Wjatsjeslaf Wolodin, die speaker van die Doema, aangekondig dat Zjirinofski gesterf het na 'n lang siekte. Hy was 75.

## Verwysings 
: *Hierdie artikel is merendeels vertaal vanaf die Nederlandse en Engelse Wikipedia-artikels.*

## Eksterne skakels 
* LDPR-webtuiste (Russies)
* Zjirinofski oor VSA (Russies) 
* Zjirinofski se politieke manifesto van 2007 (in Engels en Russies)
* Hello, I Must Be Going  *TIME*, 10 Jan. 1994
* Zhirinovsky: Russia's political eccentric BBC News, 10 Maart 2000
* The trademark Zhirinovsky is up for grabs in Russia *International Herald Tribune*, 10 Julie 2007
* ZHIRINOVSKY'S FOLLIES: Nuclear Threats and Busty Ladies in the Race for Second-Place in Russia *Der Spiegel*, 28 Februarie 2008
* Artikels oor Zjirinofski *The New York Times*
Wet van Titius-Bode

Die **wet van Titius-Bode** gee die afstand van planete tot die son op basis van 
hulle rangnommer. Die wet lui:

:a = 0,4 + 0,3 × 2(n - 2)

Met as
:**a** die afstand in AU van die planeet,
:**n** die rangnommer van die planeet, gereken na die afstand tot die son.

Dus:

Daar is geen wetenskaplike basis vir hierdie 300-jaar oue wet nie, behalwe vir die ooreenkoms met die waargenome afstande van die planete wat destyds bekend was. Omdat die wet slegs geldig is indien Jupiter die rangnommer 6 ontvang, het sommige sterrekundiges "voorspel" dat daar tussen Jupiter en Mars nog 'n onontdekte planeet sou moes wees. Die dwergplaneet Ceres, wat in 1801 ontdek is, word deur sommige as hierdie "verlore skakel" beskou.

Vir die eerste planeet wat daarna ontdek is, Uranus, het dit geblyk dat die wet steeds geldig is, maar vir planete wat later ontdek is (Neptunus en Pluto) het die werklike afstand aansienlik afgewyk.

Die patroon is deur die sterrekundige Johann Daniel Titius ontdek en in 1768 deur sy kollega, Johann Elert Bode, gepubliseer in sy boek *Anleitung zur Kenntnis des gestirnten Himmels*.
Sasol Voëls van Suider-Afrika

**Sasol Voëls van Suider-Afrika** is een van die gewildste veldgidse oor die voëls van Suider-Afrika.  Die boek is 'n uitgebreide veldgids wat nou reeds 'n vierde uitgawe beleef.  Hierdie uitgawe is deeglik hersien en bygewerk om die nuutste ontwikkelings in die voëlwêreld in te sluit.

Kort beskrywings (met die Robertsnommer van die spesie), verspreidingskaarte en duidelike sketse gee aan voëlkykers riglyne oor die uitkenning van voëlspesies in die veld.  By die illustrasies is kriptiese aantekeninge oor onderskeidende kenmerke om die voëlkyker met identifikasie behulpsaam te wees.

Die boek is voorsien van kleurkodes om naslaanwerk te vergemaklik. Dit is ook in Engels beskikbaar as "Sasol Birds of Southern Africa" ().

## Derde uitgawe 
**Inligting oor boek:**
* Outeurs: Ian Sinclair, Phil Hockey, Warwick Tarboton
* Kunswerk:  Peter Hayman en Norman Arlott
* Uitgewer: Struik Uitgewers
* 
* Formaat: Sagteband
* Publikasiedatum: Julie 2002, 3de Hersiene Uitgawe
* Lengte: 210mm
* Breedte: 148mm
* Aantal bladsye: 488

## Vierde uitgawe 
**Inligting oor boek:**
* Outeurs: Ian Sinclair, Phil Hockey, Warwick Tarboton, Peter Ryan
* Kunswerk:  Peter Hayman, Norman Arlott en Alan Harris
* Uitgewer: Struik Nature
*  (Afrikaans sagteband)
*  (Afrikaans PVC-omslag)
* Formaat: Sagteband of PVC-omslag
* Publikasiedatum: 2011, 4de Hersiene Uitgawe
* Lengte: 210mm
* Breedte: 148mm
* Aantal bladsye: 464

## Sien ook 
* Newman se Voëls van Suider-Afrika
* Sappi Voëls van Suider-Afrika
Get Heavy

**Get Heavy** is 'n album van Lordi wat in 2002 vrygestel is. Dit het die derde plek op die Finse albumranglyste behaal.

## Snitte en snitlengtes 
# "Scarctic Circle Gathering" – 01:02
# "Get Heavy" – 03:00
# "Devil Is A Loser" – 03:29
# "Rock The Hell Outta You" – 03:07
# "Would You Love A Monsterman?" – 03:04
# "Icon Of Dominance" – 04:35
# "Not The Nicest Guy" – 03:12
# "Hellbender Turbulence" – 02:46
# "Biomechanic Man" – 03:22
# "Last Kiss Goodbye" – 03:08
# "Dynamite Tonite" – 03:14
# "Monster Monster" – 03:23
# "13." – 01:08

## Enkelsnitte 
* "Would You Love a Monsterman?"
* "Devil is a Loser"

## Albumbesetting 
* Mr. Lordi (Tomi Putaansuu)
* Kita (Sampsa Astala)
* Amen (Jussi Sydänmaa)
* Magnum (Sami Wolking)
* Enary (Erna Siikavirta)
The Monsterican Dream

**The Monsterican Dream** is 'n album van Lordi wat in 2004 vrygestel is. Die album het die derde plek op die Finse albumranglyste behaal.

## Snitte en snitlengtes 
# "Threatical Trailer" – 01:09
# "Bring It On (The Raging Hounds Return)" – 04:35
# "Blood Red Sandman" – 04:03
# "My Heaven Is Your Hell" – 03:41
# "Pet The Destroyer" – 03:50
# "The Children Of The Night" – 03:45
# "Wake The Snake" – 03:46
# "Shotgun Divorce" – 04:42
# "Forsaken Fashion Dolls" – 03:43
# "Haunted Town" – 03:13
# "Fire In The Hole" – 03:27
# "Magistra Nocte" – 01:33
# "Kalmageddon" – 04:33

### Beperkte Weergawe Bonus-DVD 
* The Kin - rolprent (K15)
** Making of The Kin
** Storyboard
** Photogallery

## Enkelsnitte 
* Blood Red Sandman
* My Heaven Is Your Hell

## Albumbesetting 
* Mr. Lordi (Tomi Putaansuu)
* Kita (Sampsa Astala)
* Amen (Jussi Sydänmaa)
* Kalma (Niko Hurme)
* Enary (Erna Siikavirta)
Deadache

**Deadache** is 'n album van Lordi wat in 2008 vrygestel is. Dit het die vyfde plek op die Finse albumranglyste behaal.

## Snitte en snitlengtes 
# "SCG IV" – 00:42
# "Girls Go Chopping" – 04:02
# "Bite It Like a Bulldog" – 03:29
# "Monsters Keep Me Company" – 05:28
# "Man Skin Boots" – 03:42
# "Dr. Sin Is In" – 03:47
# "The Ghosts of the Heceta Head" – 03:38
# "Evilyn" – 04:00
# "The Rebirth of the Countess" – 01:59
# "Raise Hell in Heaven" – 03:32
# "Deadache" – 03:28
# "The Devil Hides Behind Her Smile" – 04:12
# "Missing Miss Charlene" – 05:10

## Enkelsnitte 
* "Bite It Like A Bulldog"
* "Deadache"

## Album musikante 
* Mr. Lordi (Tomi Putaansuu)
* Kita (Sampsa Astala)
* Amen (Jussi Sydänmaa)
* Ox (Samer el Nahhal)
* Awa (Leena Peisa)
Sinchroniese rotasie

duimnael|200px|Die inwoners van die planeet in die middel sal nooit die groen kant van hul maan sien nie, as gevolg van sinchroniese rotasie.
**Sinchroniese rotasie** of **gebonde rotasie** is in sterrekunde die situasie waar ’n hemelliggaam se rotasieperiode om sy eie draaias gebonde is aan sy wentelperiode om ’n ander liggaam met ’n groter massa. Dus is dieselfde halfrond altyd na die groter liggaam gedraai. Op die kleiner liggaam lyk dit of die ander een altyd op dieselfde plek sit.

thumb|links|200px|As die rotasiespoed hoër as die wentelspoed is, ontstaan ’n wrywing wat die rotasie teenwerk, en eindelik neem dit af.
Die Maan het ’n sinchroniese rotasie; inderdaad, die meeste groot natuurlike satelliete in die Sonnestelsel se rotasie is sinchronies. Dit gebeur veral as hulle naby aan hul planeet geleë is. 

’n Sinchroniese rotasie word veroorsaak deur die getywerking wat die swaarder liggaam op die satelliet het. Deur die getywerking word die satelliet effens uitgerek tot ’n ellipsoïed (sien links), met die lang as in die rigting van die getyverwekkende liggaam. Deur die wrywing wat ontstaan as gevolg van die rotasie van die satelliet ten opsigte van die ellipsoïed (die getye-"punte" word voortdurend oor die satelliet verplaas) neem die rotasiespoed van die satelliet af totdat die ellipsoïed ’n vaste plek ten opsigte van die satelliet het.

## Sien ook 
* Geosentriese wentelbaan
* Geostasionêre wentelbaan
* Heliosentriese wentelbaan
* Lae aardwentelbaan
* Sinchroniese wentelbaan
* Subsinchroniese wentelbaan
* Supersinchroniese wentelbaan
The Arockalypse

**The Arockalypse** is 'n album van Lordi wat in 2006 vrygestel is. Dit bevat die enkelsnit "Hard Rock Hallelujah" wat aan Finland die oorwinning van die Eurovision-sangkompetisie 2006 besorg het. Die album het platinumstatus in Finland en goudstatus in Swede en Duitsland behaal.

## Snitte en snitlengtes 
# "SCG3 Special Report" – 03:46
# "Bringing Back The Balls To Rock" – 03:31
# "The Deadite Girls Gone Wild" – 03:45
# "The Kids Who Wanna Play With The Dead" – 04:07
# "It Snows in Hell" – 03:37
# "Who's Your Daddy?" – 03:38
# "Hard Rock Hallelujah" – 04:07
# "They Only Come Out At Night" – 03:49
# "The Chainsaw Buffet" – 03:47
# "Good To Be Bad" – 03:31
# "The Night Of The Loving Dead" – 03:09
# "Supermonstars (The Anthem Of The Phantoms)" – 04:04

## Enkelsnitte 
* "Hard Rock Hallelujah"
* "Who's Your Daddy?"
* "It Snows In Hell"
* "They Only Come Out At Night"

## Album musikante 
* Mr. Lordi (Tomi Putaansuu)
* Kita (Sampsa Astala)
* Amen (Jussi Sydänmaa)
* Kalma (Niko Hurme)
* Awa (Leena Peisa)
Salatiga

**Salatiga** is 'n stad en lê in die provinsie Midde-Java in Indonesië.

## Buurte 
Die stad het 4 Buurte/Distrikte:
* Argomulyo
* Sidomukti
* Sidorejo
* Tingkir

## Burgemeester 
Nederlands-Indiese tyd
* Mr. A.L.A. van Unen (1929-1934)
* Mr. P.J. Reijling (1934-1937)
* H.E. Termeulen (1937-1940)
* W. Huson (1940-1942)
Porto-Novo

duimnael|links|'n Bakkie wat steenkool aflewer in Porto-Novo, 2020
**Porto Novo** is die hoofstad and tweede grootste stad naas Cotonou van Benin. Die stad het 'n bevolking van 223&nbsp;552 in 2002 gehad en het 'n oppervlakte van 110&nbsp;km².
Dumai

**Dumai** (uitgespreek as Doe-mei) is 'n stad in die provinsie Riau op Sumatra in Indonesië. Dumai is 'n olie sentrum (ru-olie en palmolie).

## Buurte 
Die stad het 5 Buurte/Distrikte:
* Bukit Kapur
* Dumai Barat
* Dumai Timur
* Medang Kampai
* Sungai Sembilan

## Mense 
* Maleiers: 9.90%
* Javane: 19.52%
* Boeginese: 9.52%
* Batakkers: 13%
* Minangkabauers: 18.51%
* Chinese: 3.75%
* Ander: 25.8%
Namakwaduif

Die **Namakwaduifie ** (*Oena capensis*) is 'n klein duifie en enigste spesie in die duifgenus *Oena*. Hulle kom wydverspreid in Afrika voor, en word benewens in dele van die Arabiese Skiereiland en in die droër dele van Madagaskar aangetref. Die voël is tipies 22&nbsp;cm lank met 'n 28–33&nbsp;cm vlerkspan, en weeg ongeveer 40g. Soos die lemoenduif bestaan hul legsel uit tot 4 eiers, meer as ander duiwe.

Lêer:Namaqua Dove.ogv|Video van die duifie in die natuur.
Lêer:Oena capensis00.jpg|'n Broeipaar geïllustreer deur C. Finch-Davies.
Lêer:Tourterelle masquée MHNT.jpg|'n Eier van die Namakwaduifie.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Strategiese bestuur

**Strategiese bestuur** is 'n onderdeel van die bedryfsekonomie wat homself op die ontwikkeling, beplanning en bereiking van inhoudelike doelwitte en posisionering van organisasies toespits. Strategiese bestuur het gewoonlik 'n tydsbestek van tussen twee en vyf jaar. 

Die term *strategies* staan in die algemeen nie gelyk aan *langtermyn* nie, alhoewel strategiese planne dikwels oor 'n langer tydperk uitgevoer word. Vanweë die groot ooreenkomste met nou verwante ekonomiese vakgebiede soos produkbeleid en die groot betekenis wat die belangegroepe binne 'n organisasie aan die onderwerp heg, korrespondeer strategiese bestuur in baie opsigte met die term sakebestuur.

## Strategiese modelle en pioniersbeginsels 
Gewoonlik kan alle strategiese instrumente na 'n bepaalde skrywer en een van sy boeke teruggevoer word. Dikwels het ook maatskappye pionierswerk in dié vakgebied gedoen.
Djajapoera

**Djajapoera** (uitgespreek as Djaa-ja-poeraa) is 'n stad en lê in die provinsie en eiland Papua in Indonesië. Djajapoera is die provinsiale hoofstad. *Hollandia* is die naam wat die stad in die Hollandse tydperk gekry het (1910-1962).

## Vervoer 
duimnael|links|500px|Lughawe Sentani in Jayapura

## Susterstad 
21px Port Moresby, Papua-Nieu-Guinea